
RAPORT DE SPECIALITATE

la proiectul de hotărâre privind aprobarea aprobarea acordului Consiliului Local Bustuchin pentru scoaterea definitivă din circuitul agricol a terenului in suprafata de 9900 mp, inscris in cartea funciara nr. 36114, aflat în extravilanul comunei Bustuchin in vederea realizarii investitiei ,,Capacitate noua de producere a energiei electrice din sursa regenerabila-solara, in comuna Bustuchin, judetul Gorj''

	Având în vedere solicitarea privind scoaterea definitivă din circuitul agricol a terenului în suprafață de 9900 mp, înscris în cartea funciară nr. 36114 și aflat în extravilanul Comunei Bustuchin, în scopul realizării unei capacități de producere a energiei din sursă regenerabilă – solară, s-a procedat la analiza legală și tehnică a situației.
	În conformitate cu prevederile Ordinului nr. 83/2018 privind procedura de scoatere din circuitul agricol a terenurilor situate în extravilan, precum și cu dispozițiile OUG nr. 57/2019 privind Codul administrativ, procedura impune emiterea unei hotărâri a consiliului local care să consacre acordul asupra destinației terenului. În acest sens, a fost obținut avizul necesar din partea Agenției Naționale de Îmbunătățiri Funciare (ANIF) – Filiala Gorj, conform adresei nr. 48/15.05.2025, înregistrată la Primăria Bustuchin cu nr. 6144/23.05.2025.
	Investiția este una de utilitate publică locală și se încadrează în direcțiile de dezvoltare economică, energetică și de mediu ale comunei. Terenul este apt pentru destinația propusă și respectă cerințele tehnice și urbanistice necesare. În aceste condiții, considerăm îndeplinite condițiile legale pentru aprobarea proiectului de hotărâre și propunem adoptarea acestuia.


Compartiment urbanism si amenajarea teritoriului, controlul si disciplina in constructii si investitii publice
Bondoc Adrias Stefan

